ทวีชัยโภชนา
ร้านเก่าแก่เปิดมากว่า40ปี ตั้งอยู่ถนนสวนมะลิ แต่ต้องเลี้ยวเข้าซอยเล็กๆ จะเห็นไฟหน้าร้านอยู่ไกลๆจอดรถได้หน้าร้านเลยค่ะ มีที่จอดรถประมาณ6คันค่ะ 
ร้านอาหารมี2ชั้นค่ะ ห้องแอร์ ส่วนห้องครัวปัจจุบันมีกระจกขุ่นปิดตรงประตูทางเข้าห้องครัว แต่ยังคงเห็นตู้เย็นกระจกใสโชว์ผัก ของสดให้ลูกค้าเห็นบางส่วน 
อ่านรีวิวของลูกค้าท่านอื่นค่อนข้างตกใจเรื่อง
เเมลงสาบ คิดว่าทางร้านมีการปรับปรุงเลยดีขึ้นบ้างค่ะ
พูดถึงอาหาร วันนี้ขอแนะนำอาหารที่ขึ้นชื่อที่ร้านและที่วันนี้ทานค่ะ
- หอยแมงภู่กระทะร้อน 150.- จานนี้เกือบทุกโต๊ะต้องสั่งค่ะ เสริฟ์มากระทะร้อนน้ำมันกระเด็นเลยค่ะ หอยแมงภู่มีทั้งตัวกลางและเล็กทางร้านให้มาเยอะมาก ผัดกับไข่และแป้งออกเหนียวๆ (ถ้าชอบหอยทอดแบบเก่าใส่แป้งเหนียวๆพร้อมไข่ - ร้านนี้ใช่เลยค่ะ ถ้าหากไม่ชอบแป้งเยอะแนะนำบอกที่ร้านให้ใส่น้อยหน่อย ) จานนี้ให้คะเเนน 3.5/5 เพราะแป้งเหนียวเยอะไปหน่อยค่ะ
* หากไม่กลัวคลอเรสเตอแรลพุ่งก็แนะนำอ่อส่วนค่ะ สังเกตุโต๊ะข้างๆตัวก็ใหญ่ดีปานกลาง ราคาก็ไม่แพงเท่ากับหอยแมงภู่ค่ะ 150.-

- ปลาหมึกแช่ผัดบะเต็ง เป็นอีกจานที่เป็นsignatureของที่ร้านนี้ค่ะ มากี่ทีก็สั่ง จานนี้จะใช้ปลาหมึกแช่ส่วนหนวดเป็นส่วนใหญ่ผัดกับบะเต็งชิ้นเล็กๆใส่น้ำพริกเผา พริกชีฟ้าหน่อยและซีอิ้ว รสชาติอาหารจานนี้จะออกหวานหน่อย แต่ก็หอมกลิ่นบะเต็งและน้ำพริกเผา แนะนำค่ะจานนี้ 
ในส่วนรสชาติและปริมาณอาหาร 4.5/5

- หัวปลาหม้อไฟ
เป็นอีกจานที่ขึ้นชื่อของทางร้าน ใช้ปลาจีนคะ สามารถเลือกส่วนปลาได้ เช่นหัวปลา สามเหลี่ยมส่วนแก้ม พุงปลา เนื้อปลา และเลือกได้ว่าจะเลือกปลาทอดหรือไม่ทอด
ใส่เผือก เต้าหู้ ผักกาดขาว แจ้งได้หมดค่ะ
มี3ราคาให้เลือก แต่วันนี้เลือกหม้อใหญ่สุดค้าเพราะชอบทานปลา ^^ 350.- 
หัวปลามาชิ้นใหญ่ค่ะ สับครึ่งแบ่งเป็น2ส่วน เนื้อปลาก็ชิ้นใหญ่ แต่ส่วนตัวว่าปลาออกแข็งไปหน่อย ถ้าปลาสดจริงๆไม่น่าแข็งแบบนี้ จานนี้เลยให้ 3.5/5 แต่ยอมรับว่าราคาค่อนข้างถูกค่ะ

- ปูนิ่มผัดพริกเกลือ 250.-
เมนูนี้ไม่เคยทานมาก่อนแต่เปิดเมนูที่ร้านมีแต่เมนูแนะนำผัดพริกเกลือ เลยเลือกปูนิ่ม 
รสชาติดีค่ะ อร่อยใช้ได้ กระเทียม พริกขี้หนูทำให้อาหารจานนี้หอมเข้มข้น ส่วนปูนิ่มก็ทอดมากรอบๆ จานนี้ขอให้คะแนน4/5

- ผัดผักกะเฉด 90.-
เมนูธรรมดาแต่คุณแม่ชอบทาน ทางร้านจะใช้ผักกะเฉดยอดอ่อนค่อนข้างเยอะ ผัดมารสชาติใช้ได้ค่ะ จานนี้ขอให้คะแนน4/5

- เต้าหู้ไข่ผัดพริกเกลือ 100.-
มีรูปอาหารจานนี้ที่เมนูเลย ดูน่าทานดี ปรากฏว่าตอนมาใส่กระทะร้อนมาเลยค่ะ รสชาติเผ็ดพริกและกระเทียม โต๊ะข้างๆสำลักกลิ่นกันเลยค้า ><
ส่วนเต้าหู้ไข่ชุบแป้งแล้วทอด ก็เป็นเมนูทานง่ายๆ ที่สำคัญไม่แพงค่ะ 4/5

สรุปอาหารค่อนข้างประทับใจ
บริการดีใช้ได้
ราคาไม่แพงถ้าเทียบกับปริมาณอาหารที่ทานและวัตถุดิบ
เสียอย่างเดียวคือความสะอาด แต่วันที่ทานไม่ได้เจออะไรนะค่ะ และทานร้านนี้มาแต่เด็ก แต่ช่วงหลังๆไม่ได้ทาน กลับมาคราวนี้รู้สึกดี ความหลากหลายอาหารค่อนข้างเยอะค่ะ
ยกเว้น หัวปลาที่อยากมาทานที่สุด แต่ก็ธรรมดาค่ะ